Source: http://demo.friulicollinare.it/index.php?id=2227&L=1
Timestamp: 2019-11-19 01:18:53+00:00
Document Index: 171138152

Matched Legal Cases: ['art. 146', 'art. 142', 'art. 136', 'art. 143', 'art. 149', 'art. 3']

Comunità Collinare del Friuli: Procedure e documentazion di presentâ
Comunitât Culinâr dal Friûl > Comunitât Culinâr > Servizis - I Uficis Ativâts > Ambient - Tecnic > Autorizazion pal Paisaç > Procedure e documentazion di presentâ
PROCEDURIS E DOCUMENTAZION DI PRESENTÂ
COMISSION LOCÂL IN FORME ASSOCIADE PAL PAISAÇ
Comuns convenzionâts: BUIE – COLORÊT DI MONTALBAN – COSEAN – DIGNAN – FEAGNE – FLAIBAN – FORGJARIE – MAIAN – MURÙS – OSÔF – RUVIGNE – RIVIS DARCJAN – S. VÎT DI FEAGNE – TREP GRANT.
La Autorizazion pal Paisaç e je regolade dal D. Lgjs. 42/2004 e s.m.i. e in particolâr l'art. 146 - "Autorizazions", al definìs che:
1. I proprietaris, possessôrs a cualsisei titul di imobii e areis di interès di paisaç, tutelâts de leç, a tiermin dal art. 142, o daûr de leç, a tiermin dai art. 136, 143, c.1, letare d), e 157, NO puedin distruzi, tant mancul introdusi modifichis che a puartin prejudizi ai valôrs dal paisaç ogjet di protezion;
2. I sogjets dal come 1 a àn l'oblic di presentâ a lis aministrazions competentis il progjet dai intervents che a intindin inmaneâ, cun dongje la documentazion prescrite, e tignîsi dal fâ partî i lavôrs fintremai che no vedin otignût la autorizazion;
3. La documentazion a furniment dal progjet e je pre ordenade ae verifiche de compatibilitât fra interès dal paisaç tutelât e intervent progjetât;
A) INTERVENTS NO SOGJETS A AUTORIZAZION:
I intervents no son sogjets ae AUTORIZAZION pal PAISAÇ, al reste salt ce cal è disponût dal art. 143 c. 4 e dal art. 149 dal D. Lgjs. 42/2004 e s.m.i, a son indicâts dal acuardi Regjon FVG e Ministeri dai Bens e lis Ativitâts Culturâls dal 22.10.2009 (publicât sul BUR n. 47 dal 25.11.2009) che, te zonte tecniche al art. 3 "Intervents no sogjets a autorizazion di paisaç" al cjape dentri i intervents no sogjets a autorizazion di paisaç.
B) INTERVENTS SOGJETS A AUTORIZAZION:
I intervents sogjets a AUTORIZAZION pal PAISAÇ a puedin jessi sometûts a procedure ORDENARIE o SEMPLIFICADE
La procedure di autorizazion ativade dal Ufici Operatîf Ambient, daûr de III part "Bens dai Paisaç" dal D.Lgjs. 42/2004 "Codiç dai bens Culturâi e dal Paisaç e dal Decret dal President de Regjon dal 10 di Lui 2012, n. 0149/Pres., e je la seguitive:
- Proceduris di Autorizazion ORDENARIE
- Proceduris di Autorizazion SEMPLIFICADE
La Documentazion minime di presentâ par dutis dôs lis proceduris e je chê seguitive:
- Documentazion di presentâ
C) PROCEDURE DI ACIERTAMENT DI COMPATIBILITÂT PAL PAISAÇ
- Procedure pal Aciertament di Compatibilitât Paisaç